### Beslutning

Godkendt.

### Sagsfremstilling

## Resume og sagens baggrund

Økonomistaben fremlægger budgetopfølgning pr. 31. marts 2025. Forudsætningerne for opfølgningen bygger på de indmeldinger, som partnerskabsholderne har givet til deres forventede regnskab 2025.

Det samlede resultat for udvalgets område viser et forventet merforbrug på -9,3 mio. kr. i forhold til det korrigerede budget.

## Indstillinger

Direktøren indstiller, at orienteringen tages til efterretning.

## Behandling

Teknik- og Miljøudvalget.

## Sagsfremstilling

Baggrunden for budgetopfølgningen er partnerskabsholdernes økonomitjek.

*Tabel 1: Forventet afvigelse til det korrigerede budget på drift og servicerammen på Teknik- og Miljøudvalgets område*

![](data:image/emf;base64...)

Ovenstående tabel viser, at der på udvalgets område forventes et merforbrug på -9,3 mio. kr. i forhold til det korrigerede budget.

Afvigelser på servicerammen udgør et forventet merforbrug på -4,2 mio. kr.

Væsentligste afvigelser på Teknik- og Miljøudvalgets område der forklarer merforbruget på -9,3 mio. kr.

*Plan, Byg og Miljø*Der forventes et merforbrug på området på -3,4 mio. kr. Merforbruget skyldes primært følgende:

* Færgeområdet forventet et merforbrug på færgeområdet på -4,3 mio. kr. I lyset af de seneste års merforbrug på området er der ved at blive udarbejdet et notat som belyser færgedriftens rammeforudsætninger og de forventede udgifter til et ”normal-år”. Dette forventes at være klar til næste budgetopfølgning, hvor det forventede forbrug vil bygge på dette notat.
* Derudover er der en mindreudgift på busdriften på 0,9 mio. kr. på baggrund af overførslen fra 2024.

*Vej, Ejendom og Affald, skattefinansierede områder*Området forventer et merforbrug på -5,4 mio. kr. som primært består af følgende:

* Vej og [adresse] (inklusiv den tidligere Entreprenørafdeling) forventer et samlet merforbrug på -3,0 mio. kr., som primært hidrører de maskinkøb, der er sket for en del år siden. Merforbruget skal ses i lyset af overførslen fra 2024 på -5,4 mio. kr., som derfor forventes nedbragt.
  .
* Ejendomsområdet forventer et merforbrug på -1,9 mio. kr. som svarer til overførslen fra 2024. Området er dog presset af store udgifter til energi (især fjernvarme) og frem til næste budgetopfølgning analyseres energiområdet nærmere.

  *Vej, Ejendom og Affald, brugerfinansierede områder*Området forventer et merforbrug på -0,5 mio. kr. som vedrører skadedyrsområdet, hvor taksten blev sat ned for 2025 for at nedbringe mellemværende (opsparingen) med Kalundborg Kommune

*Serviceudgifter*

I aftalen mellem regeringen og KL om kommunernes økonomi i 2025 er der sat en ramme for kommunernes samlede udgifter til service. Måltallet for, om Kalundborg Kommune overholder sin del af aftalen, er det oprindeligt vedtagne budget til service.

I forhold til de oprindeligt budgetterede serviceudgifter forventes et merforbrug på -4,2 mio. kr.

Væsentligste afvigelser på Teknik- og Miljøudvalgets område mellem merforbruget på -4,2 mio. kr. på serviceudgifter og det samlede merforbrug på -9,3 mio. kr.

* Overførsel af merforbrug fra tidligere år på især Vej og [adresse] (Entreprenørafdelingen) og ejendomsområdet.

*Anlægsudgifter*

De samlede anlægsudgifter og -indtægter for Kalundborg Kommune er vist i nedenstående tabel 2.

Det ses, at der forventes afholdt anlægsudgifter på 159,6 mio. kr. (anlægsrammen udgør 163,4 mio. kr.) og 3,8 mio. kr. udenfor anlægsrammen.  Der forventes anlægsindtægter på -57,8 mio. kr. hvilket er -15,3 mio.kr. lavere end det korrigerede budget.

Det samlede kassetræk i 2025 til anlæg forventes at blive 105,6 mio. kr.

*Tabel 2: Anlæg opdelt i udgifter og indtægter for Kalundborg Kommune*

![](data:image/emf;base64...)

Nedenstående tabel 3 viser Teknik- og Miljøudvalgets andel af anlægsudgifter og -indtægter.

*Tabel 3: Anlæg opdelt i udgifter og indtægter for Teknik- og Miljøudvalget*

![](data:image/emf;base64...)

Der forventes anlægsudgifter på 108,3 mio. kr., hvilket er 124,0 mio. kr. lavere end det korrigerede budget.

Der forventes anlægsindtægter på -16,9 mio. kr., hvilket er -8,0 mio. kr. lavere end det korrigerede budget.

## Økonomiske konsekvenser

Ingen bevillingsmæssige konsekvenser.